b'\n_START_ARTICLE_\nBedsted (Thy)\n_START_SECTION_\nHistorie\n_START_PARAGRAPH_\nI 1875 blev byen beskrevet s\xc3\xa5ledes: "Bedsted med Kirke, Pr\xc3\xa6stegaard og Skole"._NEWLINE_Omkring \xc3\xa5rhundredeskiftet blev byen beskrevet s\xc3\xa5ledes: "Bedsted (1357: Bilst\xc3\xa6th) med Kirke, Pr\xc3\xa6stegd., Skole (vestre Sk.), Fattiggaard for Bedsted-Grurup Komm. (opr. 1888, Plads for 26 Lemmer), Missionshus (opf. 1896), Savsk\xc3\xa6reri, M\xc3\xb8lle, Teglv\xc3\xa6rk, K\xc3\xb8bmandsforretn., Haandv\xc3\xa6rkere, m. m., Kro, J\xc3\xa6rnbane-, Telegraf- og Telefonstation samt Postekspedition".\n_START_SECTION_\nBedsted og postnumre\n_START_PARAGRAPH_\nBedsted har postnummer 7755 Bedsted Thy. I postadressen er navnet "Thy" tilf\xc3\xb8jet bynavnet Bedsted for at skelne byen fra Bedsted L\xc3\xb8 (L\xc3\xb8 for L\xc3\xb8gumkloster) i S\xc3\xb8nderjylland, en by som dog ikke l\xc3\xa6ngere har sit eget postnummer, men indg\xc3\xa5r i 6240 L\xc3\xb8gumkloster._NEWLINE_I perioden 1970-2006 var Bedsted den nu nedlagte Sydthy Kommunes n\xc3\xa6stst\xc3\xb8rste by efter Hurup.'